નૅરો ફિટિંગ એટલે હિપ પાસે જે માપ હોય એ માપ બૉટમ સુધી આવતાં નાનું થઈ જાય છે. નૅરો ફિટના પાયજામા પાતળી યુવતીઓને વધારે સારા લાગે છે. જો સ્થૂળ શરીરવાળા નૅરો ફિટના પાયજામા પહેરે તો વધારે જાડા લાગે છે. બૉટમ નૅરો હોવાથી હિપ પર ધ્યાન વધારે જાય છે અને જો ટી-શર્ટ પણ લાંબું ન પહેર્યું હોય તો પણ ખરાબ લાગે છે. જ્યારે પાતળી યુવતીને નૅરો ફિટના પાયજામા ખૂબ જ સરસ લાગે છે. નૅરો ફિટ પાયજામા સાથે શૉર્ટ ટી-શર્ટ સારાં લાગી શકે. એની સાથે સ્લિપર્સ અને નો-જ્વેલરી લુક સારો લાગી શકે.